പെങ്ങാമുക്ക് ഓര്ത്തഡോക്സ് പള്ളിയില് പെരുന്നാളിനു കൊടിയേറി കുന്നംകുളം: പെങ്ങാമുക്ക് സെന്റ് പീറ്റേഴ്സ് ആന്ഡ് സെന്റ് പോള്സ് ഓര്ത്തഡോക്സ് പഴയ പള്ളി പെരുന്നാളിനു സഹവികാരി ഫാ. എം.ടി. തോമസ് കൊടിയേറ്റി. 13, 14 തിയതികളിലാണു പെരുന്നാള്. ശനിയാഴ്ച 6.30നു സന്ധ്യാനമസ്ക്കാരം, എട്ടിനു സെമിത്തേരിയിലേക്കു പ്രദക്ഷിണം, 9.30ന് ആശിര്വാദം, ഞായറാഴ്ച 7.30നു പ്രഭാത നമസ്ക്കാരം, 8.30നു വിശുദ്ധ കുര്ബാന, 10നു പ്രദക്ഷിണം, 10.30ന് ആശിര്വാദം, നേര്ച്ച എന്നിവ ഉണ്ടായിരിക്കും. പെരുന്നാള് ശുശ്രൂഷകള്ക്കു കൊച്ചി ഭദ്രാസന മെത്രാപ്പോലീത്ത ഡോ. യാക്കോബ് മാര് ഐറേനിയോസ് മുഖ്യകാര്മികത്വം വഹിക്കും. വികാരി ഫാ. ജോണ് പുലിക്കോട്ടില്, സഹവികാരി ഫാ. എം.ടി. തോമസ്, ട്രസ്റ്റി ഗോഡ്സണ് സഖറിയ, സെക്രട്ടറി പ്രവീണ് ജോബ് എന്നിവര് നേതൃത്വം നല്കും.